《登阅江楼》
明代·释今沼

古台摇落对长洲，极浦寒山返映楼。官渡乱鸦乔树晚，夕阳黄叶海天秋。

层峦逼立峰皆见，石塔遥临影尽流。宾客莫辞连夜饮，前途还有木兰舟。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。